Кенан Јилдиз

**Кенан Јилдиз** (роден на 4 мај 2005 година, во Регенсбург) — турски фудбалер,  на  и на турската репрезентација.

## Биографија
Роден е и израснат во Германија од татко турчин и мајка германка, избирајќи ја за својата спортска националност земјата на неговиот татко.

## Технички карактеристики
Неговата примарна позиција е втор напаѓач, кој исто така добро игра како крилен напаѓач, бидејќи добро се снаоѓа и со двете нозе. Има одлична техника, визија за играта и додавања.

## Клупска кариера
Своите први чекори ги направил во Салерн и Јан Регенсбург, екипи од неговиот роден град, пред да се пресели, на седумгодишна возраст, во  во кој ја поминал речиси целата своја младинска кариера; во неговата последна сезона во Баварија забележал 20 настапи и 6 гола, а исто така дебитирал во УЕФА Младинската лига.

Во летото 2022 година, тој се преселил во  со слободен трансфер. Првично, тој бил вклучен во Примавера тимот, каде под водството на тренерот Паоло Монтеро, во сезоната 2022-2023 забележал вкупно 37 настапи и 15 гола. Наскоро потоа, тој започнал да се приклучува на Јувентус Нект Џен, вториот тим на Јувентус кој се натпреварувал во Серија Ц, со кој го направил своето професионално деби на 17 декември 2022 година, под водството на тренерот Масимо Брамбиља, во поразот на домашен терен со 0-3 од Виртус Верона.

Во сезоната 2023-2024, тој бил потврден како постојан член во Некст Џен тимот, со кој на 23 септември го постигнал својот прв гол во својата професионална кариера, отворајќи го резултатот во победата со 1-2 на гостувањето кај Анкона во рамките од петтото коло на Серија Ц првенството, додека во меѓувреме бил вклучен и во првиот тим на *бјанконерите* од Масимилијано Алегри, со кој дебитирал во Серија А, на 20 август во победата со 0-3 на гости против . На 23 декември истата година, на своето деби како стартер за првиот тим на Јувентус, тој го постигнал својот прв гол за клубот, отворајќи го резултатот во победата со 1-2 на гостувањето кај : со ова, на возраст од 18 години и 233 дена, тој станал најмладиот странски стрелец во првенствен натпревар за Јувентус во историјата на клубот од Торино, соборувајќи го претходниот рекорд на Марсело Залајета. На 4 јануари 2024 година, на своето деби во Купот на Италија, во успехот со 6-1 против  во осминафиналето, тој го постигнал петтиот погодок за својот тим во натпреварот. Својата прва сезона со првиот тим на Јувентус ја затворил со освојување на трофејот во Купот на Италија, влегувајќи како замена во финалето одиграно во Рим на 15 мај, во кое Јувентус ја совладал  со 1-0.

За сезоната 2024-2025, тој го носел дресот со „*број десет*“, со кој на својот грб дебитирал на 19 август 2024 во првенствената победа со 3-0 на домашен терен над , во која забелажал асистенција за голот на Тимоти Веа. На 17 септември 2024 година, тој го имал своето деби во натпреварувањата на УЕФА со гол во победата од 3-1 на домашен терен над : со 19 години и 136 дена, тој станал најмладиот стрелец на Јувентус во Лигата на шампионите, надминувајќи го Алесандро Дел Пјеро. На 27 октомври, тој ги постигнал своите први два гола во Серија А за сезоната, помагајќи им на „*бјанконерите*“ да ја анулираат негативата од 4-2 и да стигнат до реми 4-4 на стадионот „Џузепе Меаца“ против : така, со 19 години и 176 дена, тој станал најмладиот играч кој постигнал два гола во историјата на *[[Дерби д’Италија]]*. На 3 јануари 2025 година, тој постигнал гол на своето деби во Суперкупот на Италија, давајќи му на Јувентус привремено водство во полуфиналето против , подоцна загубено со 1-2. На 27 април 2025, во натпреварот против  добиен со 2-0, тој го добил првиот црвен картон во кариерата поради удар со лакт во лицето на противничкиот играч Алесандро Бјанко. Поради ова тој добил суспензија од два натпревари, но се вратил на време за последните два натпревари помагајќи му на клубот да оствари две победи и да се квалификува за следната сезона на Лигата на шампионите: најпрво, тој забележал две асистенции во победата од 2-0 над , а потоа постигнал гол во победата од 2-3 на гостувањето кај . На крајот од сезоната, тој учествувал на Светското клупско првенство ​​со Јувентус во САД: тој бил протагонист во групната фаза, постигнувајќи гол на дебито на клубот во натпреварувањето, на 18 јуни 2025 година, во победата од 5-0 против емиратскиот клуб , и го повторил истото четири дена подоцна, во победата од 4-1 над мароканскиот , каде постигнал два гола и го предизвикал автоголот со кој бил отворен резултатот. Сезоната ја завршил со 52 одиграни натпревари во сите натпреварувања и 12 гола.

На 7 февруари 2026, Јилдиз го продолжил својот договор со Јувентус до 2030 година.

## Репрезентативна кариера
Иако имал можност да игра и за Германија, Јилдиз се одлучил да ја претставува Турција на репрезентативни ниво, играјќи најпрво за селекцијата под 17 години, за која во периодот 2021-2022 забележал 10 настапи и 3 гола.

На 27 септември 2022 година, дебитирал за турската репрезентација под 21 година, влегувајќи како замена во пријателскиот натпревар против Грузија. Својот прв гол за истата репрезентација го постигнал на 27 март 2023 година, во победата со 4-2 против Косово во Анталија, исто така во пријателски натпревар. Досега за репрезентацијата под 21 година има 8 настапи и 2 гола.

Во октомври 2023 година, го добил својот прв повик во сениорската репрезентација, правејќи го своето деби на 12 октомври 2023, во победата со 0-1 на гости над , во квалификациите за Европското првенство 2024. На 18 ноември, во неговиот втор настап, тој го постигнал својот прв гол, во победата со 2-3 во пријателскиот натпревар против . 

Во мај 2024 година, тој се нашол на првичниот список со играчи на селекторот Винченцо Монтела, за Европското првенство 2024 во Германија. Откако следниот месец бил потврден во конечниот список, на 18 јуни 2024 година, тој го направил своето деби започнувајќи како стартер во првиот натпревар на Турција, во Дортмунд против , добиен со 3-1 (во натпреварот, исто така, му бил поништен гол): тој бил користен во сите пет натпревари на на турнирот на турците, чие патување завршило во четвртфиналето против .

### Хронологија на репрезентативните настапи

## Статистика
### Клупска статистика
*Статистиката е ажурирана на 20 мај 2024.*

## Титули

*** [[Фудбалски куп на Италија|Куп на Италија]]** : 1 
: 2023-2024

## Наводи
 

## Надворешни врски

*Кенан Јилдиз на soccerway
*Кенан Јилдиз на transfermarkt
*Кенан Јилдиз на espn
*Кенан Јилдиз на whoscored

Категорија:Живи луѓе
Категорија:Родени во 2005 година
Категорија:Турски фудбалери
Категорија:Фудбалери на ФК Јувентус